**Ministru kabineta noteikumu projekts „Grozījumi Ministru kabineta 2017.gada 3.maija noteikumos Nr. 247 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2017.gada 3.maija noteikumos Nr. 247 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” (turpmāk – noteikumi Nr.247) mērķis ir sadalīt 2018.gada finansējumu 15 572 267 *euro*, lai nodrošinātu pārejas posma valsts atbalsta ciltsdarba maksājumus. Noteikumu projekta spēkā stāšanās laiks plānots līdz 2018.gada 25.februārim. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2017.gada 3.maija noteikumos Nr. 247 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Noteikumu projekts sagatavots, lai nodrošinātu pārejas posma valsts atbalstu 2018.gadā par pakalpojumu, kas ietver ar sieviešu kārtas vaislas dzīvnieku ciltsdokumentācijas sagatavošanu un to atbilstības izvērtēšanu uzņemšanai ciltsgrāmatā, ģenētiskās kvalitātes, darbspēju noteikšanu un produktivitātes datu izvērtēšanu saistītās izmaksas.Sagatavotajā noteikumu projektā ir noteiktas nepieciešamās summas pārejas posma valsts atbalstam, lai nodrošinātu vaislas sivēnmāšu, piena šķirņu slaucamo govju, gaļas šķirņu zīdītājgovju un teļu, kā arī vaislas aitu māšu, piena šķirņu slaucamo kazu un tīršķirnes vaislas ķēvju sagatavošanas ierakstīšanai ciltsgrāmatā, ģenētiskās kvalitātes, darbspēju noteikšanas un produktivitātes datu izvērtēšanas pakalpojumu. Pārejas posma valsts atbalsts 2018.gadam paredzēts 15 572 267 *euro* apmērā, un noteikumu projektā ar 3. punktu izteiktajā noteikumu Nr. 247 4. punktā ir plānots finansējums pa nozarēm šādā apmērā:1) cūkkopības nozarei – 6 984 070 *euro*;2) piensaimniecības nozarei – 7 000 000 *euro*; 3) gaļas liellopu audzēšanas nozarei – 1 277 135 *euro*;4) kazkopības nozarei – 30 864 *euro*; 5) aitkopības nozarei – 232 650 *euro*;6) zirgkopības nozarei – 47 548 *euro*.Pārejas posma valsts atbalstu 2018.gadā plānots izmaksāt kā vienreizēju maksājumu.Noteikumu projekta 1., 2., 3. un 5. punktā tiesību normas ir papildinātas ar piensaimniecības nozari, kā arī noteikumu projekta 2. punkts papildināts ar tiesību normu, kas paredz, ka atbalsta gala labuma guvējs ir primārais lauksaimniecības produkcijas ražotājs.Saskaņā ar Ministru kabineta 2016.gada 16.augusta sēdes protokola Nr.40 59.§ 41.punktu piensaimniecības nozarei ir atbalstīts finansējums 7 000 000 *euro* apmērā 2017.-2019.gadam kā papildu valsts atbalsts, kas atbalstīts kā jaunā politikas iniciatīva (turpmāk – JPI). 2017.gadā plānoto JPI finansējumu piensaimniecībai noteica ar Ministru kabineta 2016.gada 25.oktobra noteikumiem Nr. 688 “Eiropas Savienības un valsts ārkārtas pielāgošanas atbalsta piešķiršanas kārtība piena ražotājiem” (turpmāk – noteikumi Nr.688). Noteikumos Nr.688 paredzēto atbalstu piešķīra saskaņā ar Komisijas 2016. gada 8. septembra Deleģēto regulu (ES) 2016/1613, ar ko nosaka ārkārtas pielāgošanas atbalstu piena ražotājiem un citu lopkopības nozaru lauksaimniekiem (turpmāk – regula Nr.2016/1613). Saskaņā ar regulas Nr.2016/1613 2.pantu “Dalībvalstis var piešķirt papildu atbalstu pasākumiem, kas veikti saskaņā ar 1. pantu, maksimāli 100 % no attiecīgās summas, kas noteikta pielikumā, un ar tādiem pašiem objektivitātes, nediskriminācijas un konkurences nekropļošanas nosacījumiem, kā noteikts 1. pantā. Dalībvalstis papildu atbalstu izmaksā ne vēlāk kā 2017. gada 30. septembrī.” Attiecīgi noteikumu Nr.688 13.punktā ir noteikts, ka dienests atbalstu izmaksā regulas Nr. 2016/1613 1.panta 1.punkta piektajā daļā un 2.panta otrajā daļā noteiktajā termiņā. Tas nozīmē, ka regulas Nr.2016/1613 un noteikumu Nr.688 tiesiskais regulējums attiecas tikai uz 2017.gadu un nav piemērojams 2018.gadā un turpmākajos gados, neizdarot grozījumus regulā Nr.2016/1613. Ņemot vērā minēto, 2017.-2019.gadam atbalstīto JPI finansējumu ik gadu 7 000 000 *euro,* kā papildu valsts atbalstu piena nozarei, 2018. un 2019.gadā ir tiesības noteikt ar noteikumiem Nr.247. Noteikumu Nr.247 atbalsta piešķiršanas mērķis ir sekmēt ciltsdarbu cūkkopības, piensaimniecības, gaļas liellopu audzēšanas, kazkopības, aitkopības un zirgkopības nozarē, mērķtiecīgi izmantojot augstvērtīgus vaislas dzīvnieks, lai saglabātu un uzlabotu to genotipu un veicinātu ģenētiski un produktīvi augstvērtīgu jaundzīvnieku ataudzēšanu ganāmpulkos. Minētais mērķis atbilst JPI ietvaros noteiktajam, ka atbalsts piena ražotājiem to tālākas darbības nodrošināšanai jāsniedz, augstražīgu un ģenētiski augstvērtīgu piena šķirņu slaucamo govju ciltskodola un ražošanas konkurētspējas saglabāšanai, pastāvot produkcijas noieta tirgus nelabvēlīgiem apstākļiem. Diemžēl piena vidējā iepirkuma cena 2018.gada pirmajos divos mēnešos, salīdzinot ar 2017.gada IV. ceturksni ir samazinājušās par 10 %. Tā kā atbalsta pasākumu pretendenti un administratori ir šķirnes lauksaimniecības dzīvnieku audzētāju organizācijas (turpmāk – organizācija), kas sniedz ciltsdarba pakalpojumus, noteikumu 4. punktā ir noteikts, ka šos pakalpojumus organizācija sniedz saskaņā ar sagatavotu un ar Zemkopības ministrijas saskaņotu cenrādi. Noteikumu projekta 6. punktā ir precizēta atsauce uz spēkā esošo normatīvo aktu.Ar noteikumu projekta 7. punktu noteikumi Nr. 247 tiek papildināti ar atbalsta nosacījumiem piensaimniecības nozarei, nosakot atbalstāmo pakalpojumu, izcenojumus par piena šķirņu slaucamu govi un atbalsta piešķiršanas prasības.Noteikumu projekta 8. punktā ir noteikts atbalsts arī par vaislai aitu mātes *maedi-visna* seroloģijas testiem. Lai aitkopības ganāmpulku īpašnieki varētu noteikt dzīvniekus, kas ir *maedi-visna* vīrusa (izraisa neiroloģiska rakstura problēmas) nēsātāji, un tos brāķēt.Tā kā noteikumu projekts paredz atbalstu arī piensaimniecības nozarei, tā 9. punktā tiesību norma ir papildināta ar piensaimniecības nozari.Noteikumu projekta 10. un 11. punktā noteikumi Nr.247 ir papildināti ar tiesību normu, kas nosaka piensaimniecības nozares atbalsta saņemšanas dokumentu iesniegšanas kārtību un iesniedzamās pārskata veidlapas formu.Pārejas posma valsts atbalsts ciltsdarbam 15 572 267 *euro* apmērā 2018.gadā tiks izmaksāts no Zemkopības ministrijas budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”.Pārejas posma valsts atbalsts ļaus saglabāt ražošanas apjomu un nodrošinās augstvērtīgu sieviešu kārtas lauksaimniecības dzīvu saglabāšanu ganāmpulka ciltskodolā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Lauku atbalsta dienests un Lauksaimniecības datu centrs |
| 4. | Cita informācija | Ja atbalsta pretendents uz atbalstu pretendē pirmo reizi, tam jāreģistrējas Lauku atbalsta dienesta klientu reģistrā saskaņā ar Ministru kabineta 2014.gada 30.septembra noteikumiem Nr.599 „Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā”. Saskaņā ar Lauksaimniecības un lauku attīstības likuma 5.panta 3.1 un ceturto daļu ir izdoti noteikumi par valsts atbalstu lauksaimniecībai un tā piešķiršanas kārtību, paredzot, ka atbalsts 100 % apmērā tiek maksāts no valsts budžeta līdzekļiem. Ar šiem normatīvajiem aktiem var iepazīties Zemkopības ministrijas tīmekļvietnē http://www.zm.gov.lv sadaļā >[Valsts atbalsts](http://www.zm.gov.lv/?sadala=2)> Lauksaimniecība un [lauku attīstība](http://www.zm.gov.lv/?sadala=902) > Nacionālās subsīdijas. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, – aptuveni 9685, tai skaitā 7711 piensaimniecības nozarē, iesaistītie gala labuma guvēji un 9 šķirnes dzīvnieku audzētāju organizāciju.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 7 000 000  | 8 572 267 | 7 000 000 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 7 000 000 | 8 572 267 | 7 000 000 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 7 000 000 | 8 572 267 | 7 000 000 | 0 | 0 | 0 | 0 |
| 2.1. valsts pamatbudžets | 7 000 000 | 8 572 267 | 7 000 000 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2018.gadā pārejas posma valsts atbalsta finansējums plānots 15 572 267 *euro* apmērā.No Ministru kabineta 2016. gada 16. augusta sēdes protokola (prot. Nr. 40 59.§) „Informatīvais ziņojums ”Par priekšlikumiem valsts budžeta ieņēmumiem un izdevumiem 2017. gadam un ietvaram 2017.–2019. gadam”” 4. punktā piešķirtajiem 13 000 000 *euro,*(4 427 733 *euro* piešķirti, lai izmaksātu kompensācijas par dārzeņiem, kartupeļiem, rušināmaugiem, augļu kokiem un ogulājiem) šo noteikumu atbalsta pasākumiem ir pieejami 8 572 267 *euro* un saskaņā ar 41. punktu kā papildu valsts atbalsts piena nozarei ir pieejami 7 000 000 *euro*, kā to paredz valdības apstiprinātais plāns par atbalstāmajām jaunajām politikas iniciatīvām.Minētais finansējums Ministru kabineta 2016.gada 16.augusta sēdē (prot. Nr.40 59.§ 2.punkts) ir atbalstīts un ieplānots valsts budžetā līdz 2019.gadam ieskaitot. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Pārejas posma valsts atbalsts 15 572 267 euro apmērā tiks izmaksāts no Zemkopības ministrijas budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”. Nepieciešamo papildu 8 572 267 euro finansējumu noteikumu projekta īstenošanai 2018.gadā Zemkopības ministrija normatīvajos aktos noteiktajā kārtībā pieprasīs no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu lauksaimnieku nevalstiskās organizācijas un zinātniskās institūcijas ir informētas, tām elektroniski nosūtot noteikumu projektu. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās Lauksaimniecības organizāciju sadarbības padome un šķirnes dzīvnieku audzētāju organizācijas – Latvijas Zirgaudzētāju biedrība, Latvijas Šķirnes zirgu audzētāju asociācija, Latvijas Šķirnes dzīvnieku audzētāju savienība, Cūku Ciltsdarba centrs, SIA “Agrosels”, Latvijas Aitu audzētāju asociācija, Latvijas Sīkdzīvnieku audzētāju biedrība “Trusis un citi”, Latvijas Gaļas liellopu audzētāju asociācija, Latvijas Holšteinas šķirnes lopu audzētāju asociācija, Savvaļas Dzīvnieku audzētāju asociācija, Latvijas Šķirnes trušu audzētāju asociācija un Latvijas Kazkopības biedrība. |
| 3. | Sabiedrības līdzdalības rezultāti | Noteikumu projekts apspriests Zemkopības ministrijas un lauksaimnieku nevalstisko organizāciju konsultatīvās padomes 2018.gada 10.janvāra sanāksmē. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Ingiļāvičute 67027661

Biruta.Ingilavicute@zm.gov.lv